**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS BIUDŽETINIŲ ĮSTAIGŲ BUHALTERINĖS APSKAITOS TVARKYMO**

2018 m. kovo    d. Nr.

Molėtai

**Projektas**

Vadovaudamasi Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 7 punktu, 11 straipsniu, Lietuvos Respublikos buhalterinės apskaitos įstatymo 10 straipsnio 4 dalimi, Viešojo sektoriaus subjektų buhalterinės apskaitos organizavimo taisyklių, patvirtintų Lietuvos Respublikos finansų ministro 2005 m. gegužės 25 d. įsakymu Nr. 1K-170 „Dėl Viešojo sektoriaus subjektų buhalterinės apskaitos organizavimo taisyklių patvirtinimo“, 2 punktu, 20.1, 21.2 papunkčiais, 22 punktu ir atsižvelgdama į Molėtų rajono savivaldybės tarybos 2018 m. kovo 29 d. sprendimą Nr. B1- „Dėl biudžetinės įstaigos Molėtų r. paslaugų centro steigimo ir nuostatų patvirtinimo“,

Molėtų rajono savivaldybės taryba n u s p r e n d ž i a:

1. Nustatyti, kad Molėtų rajono savivaldybės biudžetinių įstaigų buhalterinė apskaita nuo 2018 m. rugpjūčio 1 d. bus tvarkoma centralizuotai.

2. Įpareigoti Molėtų rajono savivaldybės biudžetines įstaigas:

2.1. iki 2018 m. liepos 31 d. sudaryti su biudžetine įstaiga Molėtų r. paslaugų centru patvirtintos formos sutartis;

2.2. pagal perdavimo ir priėmimo aktus perduoti biudžetinei įstaigai Molėtų r. paslaugų centrui buhalterinės apskaitos ir finansinius duomenis pagal 2018 m. liepos 31 d. būklę.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras